**Az infrastruktúra-fejlesztés jelentősége a digitális jólét szempontjából**

***Huszty Csaba, DJP***

A digitális jólét a társadalom minden tagjának jóléte, boldogulása szempontjai közül a gazdaság digitális átalakulásának tényezőinek összességét jelenti, a Digitális Jólét Program pedig az egymásra épülő kormányzati infokommunikációs programokat hangolja össze. A gazdaság digitális átalakulásához, a kompetencia-fejlesztéshez, valamint az állami digitális szolgáltatások elterjedéséhez nélkülözhetetlen feltétel a megfelelő minőségű digitális infrastruktúra rendelkezésre állása. Hazánkban az elmúlt öt évben korábban soha nem látott mértékű hírközlési infrastruktúra-fejlesztési projektek indultak el, de a kitűzött célok érdekében hasonló volumenű beruházásokra lesz szükség a következő évtizedekben is.